کریسمس

کریسمَس یا نوئل اتا جشن هسته که مسیحیون روزی که عیسی دنیا بموئه، برگزار کانّه. رومی کاتولیکون پروتستان‌ها، کریسمس ره ۲۵ دسامبر روز جشن گرنه و بعضی هم ۲۴ دسامبر روز وه ره برگزار کانّه. ارتودوکسون هم روز بیست و پنجم دسامبر ره مسیح میلاد جشن دونّه. بعضی ارتودوکسی مسیحیون روسیه، اوکراین و مقدس بنه‌وار (اسرائیل دله) و دیگه جائون، یولیانی تقویم وسّه، کریسمس جشن ره روز ۷ ژانویه دونّه. ارمنی‌های کلیسا هم طبق شه سنت، روز میلاد و روز غسل تعمید مسیح ره همزمون روز شیشوم ژانویه جشن گیرنه.

کریسمس و نو سال جشن (که میلادی تقویم اولین روز هسه) هئی جه ات‌که فرق-فصل دارنه. کریسمس دوازّه روز هسته که مسیح ِتولد و بزا-روز جه، ۲۵ دسامبر، شروع وانه و تا ونه درموم ِجشن روز، ۶ ژانویه، دمباله دارنه. اوایل قرن بیستوم میلادی جه دشتِ دنیا دله این جشن رسم بگردسته. کریسمس ره ونه ویژه‌ی آیین‌ها جه اشناسنّه مثلاً کاج دار ره ریسه بشتن، بابانوئل و...

 زازاکستون دله 
گاغاند (Gağand) اتا زازاکی عیدی‌روز هسته که خصوصاً شهرون تونج الی، کوچگیری، وارتو و گرگر دله وه ره جشن گیرنه. گاغاند تاریخ هر سال ژانویه‌ماه دلوئه. گاغاندی عید اتا نو سالی عید هسته.

 پانویس 

 منابع 

 Hans J. Hillerbrand, Christmas. (2009). In Encyclopædia Britannica. Retrieved December 23, 2009, from Encyclopædia Britannica Online: http://www.britannica.com/EBchecked/topic/115686/Christmas
 Penne Restad, "Christmas," Microsoft® Encarta® Online Encyclopedia 2009
 Linwood Fredericksen, feast. (2009). In Encyclopædia Britannica. Retrieved December 23, 2009, from Encyclopædia Britannica Online: http://www.britannica.com/EBchecked/topic/203113/feast/66478/Carnivals-and-saturnalias

 بیرون بگردستن

رج:کریسمس
رج:عیدون